钦定古今图书集成/明伦汇编/官常典/第544卷 > 《奉和圣制张说巡边》宋·璟
## 钦定古今图书集成/明伦汇编/官常典/第544卷 > 《奉和圣制张说巡边》宋·璟

帝道薄存兵，王师尚有征。是关司马法，爰命总戎行。
画阃崇威信，分麾盛宠荣。聚观方结辙，出祖遂倾城。
圣酒江河润，天词象纬明。德风边草偃，胜气朔云平。
宰国推良器，为军挹壮声。至和常得体，不战即亡精。
以智泉宁竭，其徐海自清。迟还庙堂坐，赠别故人情。